Biriktirilgan hududda ichki ishlar organlarining huquqbuzarliklar profilaktikasi va jinoyatchilikka qarshi kurashish boʻyicha faoliyatini baholash tartibi toʻgʻrisidagi nizomni tasdiqlash haqida
(resolution, 2022-04-05)

Oʻzbekiston Respublikasi Prezidentining “Ichki ishlar organlari kadrlari bilan ishlash va ularning xizmatini tashkil etish tartibini tubdan takomillashtirish chora-tadbirlari toʻgʻrisida” 2017-yil 17-noyabrdagi PQ-3413-son qaroriga muvofiq, shuningdek, ichki ishlar organlarining huquqbuzarliklar profilaktikasi va jinoyatchilikka qarshi kurashish boʻyicha faoliyati samaradorligini oshirish maqsadida Vazirlar Mahkamasi qaror qiladi: 1. Biriktirilgan hududda ichki ishlar organlarining huquqbuzarliklar profilaktikasi va jinoyatchilikka qarshi kurashish boʻyicha faoliyatini baholash tartibi toʻgʻrisidagi nizom ilovaga muvofiq tasdiqlansin. 2. Mazkur qarorning ijrosini nazorat qilish Oʻzbekiston Respublikasi Ichki ishlar vaziri P.R. Bobojonov zimmasiga yuklansin. 1. Ushbu Nizom ichki ishlar organlari profilaktika inspektorlari (katta inspektorlari) va tezkor xodimlarining (katta tezkor xodimlari) (keyingi oʻrinlarda profilatika inspektorlari va tezkor xodimlar deb ataladi) faoliyatini baholash, shuningdek, ularga nisbatan bir martalik pul ushlanishi va mukofoti tarzidagi iqtisodiy taʼsir choralarini qoʻllash tartibini belgilaydi. 2. Faoliyati har chorakdagi ishlarini baholash yakunlariga koʻra qoniqarsiz deb topilgan profilaktika inspektorlari va tezkor xodimlarga nisbatan taʼsir chorasi sifatida ular lavozim maoshining 50 foizigacha miqdorda bir martalik pul ushlanishi qoʻllanadi. Bir martalik pul ushlanishi intizomiy jazo chorasi hisoblanmaydi va uning qoʻllanishi intizomiy jazo chorasini qoʻllash bilan bogʻliq oqibatlarga olib kelmaydi. 3. Faoliyati har chorakdagi ishlarini baholash yakunlariga koʻra samarali deb topilgan profilaktika inspektorlari va tezkor xodimlarga nisbatan lavozim maoshining 50 foizgacha miqdorida bir martalik pul mukofoti qoʻllanadi. Ushbu pul mukofoti ragʻbatlantirish chorasi hisoblanmaydi va xodimning amaldagi intizomiy jazosi mavjudligiga qaramasdan qoʻllanadi. 4. Bir martalik pul ushlanishi va mukofotlashni qoʻllash toʻgʻrisidagi qarorlar Qoraqalpogʻiston Respublikasi Ichki ishlar vazirligida, viloyatlar ichki ishlar boshqarmalarida, Toshkent shahar va Toshkent viloyati ichki ishlar bosh boshqarmalarida tashkil etiladigan biriktirilgan hududda huquqbuzarliklar profilaktikasi va jinoyatchilikka qarshi kurashishda ichki ishlar organlarining faoliyatini baholash boʻyicha maxsus komissiya (keyingi oʻrinlarda komissiya deb ataladi) tomonidan qabul qilinadi. 5. Komissiya tarkibiga lavozimi boʻyicha quyidagilar kiradi: rais — Qoraqalpogʻiston Respublikasi Ichki ishlar vaziri, Toshkent shahar va Toshkent viloyati ichki ishlar bosh boshqarmalari hamda viloyatlar ichki ishlar boshqarmalari boshliqlari; rais oʻrinbosarlari — Qoraqalpogʻiston Respublikasi Ichki ishlar vazirining, Toshkent shahar va Toshkent viloyati ichki ishlar bosh boshqarmalari hamda viloyatlar ichki ishlar boshqarmalarining jinoyat qidiruv boshqarmalari va huquqbuzarliklar profilaktikasi boshqarmalari boshliqlari; komissiya aʼzolari: tuman (shahar) ichki ishlar boshqarmalari (boʻlimlari) boshliqlarining birinchi oʻrinbosarlari; tuman (shahar) ichki ishlar boshqarmalari (boʻlimlari) boshliqlarining huquqbuzarliklar profilaktikasi masalalari boʻyicha oʻrinbosarlari; komissiya kotibi — Qoraqalpogʻiston Respublikasi Ichki ishlar vazirligi, Toshkent shahar va Toshkent viloyati ichki ishlar bosh boshqarmalari hamda viloyatlar ichki ishlar boshqarmalarining tashkiliy-inspektorlik va axborot-tahlil boshqarmalari boshliqlari. 6. Komissiya hisobot choragidan keyingi hisobot choragining birinchi oyi 15 sanasidan kechikmay, har chorakdagi ish yakunlari boʻyicha majlislar oʻtkazadi. Komissiya qarorlari rais tomonidan tasdiqlanadigan, komissiya aʼzolari va kotibi tomonidan imzolanadigan majlislar bayonnomalarida aks ettiriladi. Komissiya majlislariga tegishli hududda joylashgan davlat boshqa organlari, fuqarolarning oʻzini oʻzi boshqarish organlari, tashkilotlar, shu jumladan nodavlat notijorat tashkilotlari, ommaviy axborot vositalarining vakillari taklif qilinishi mumkin. Komissiyaning ish tartibi Oʻzbekiston Respublikasi Ichki ishlar vaziri tomonidan belgilanadi. 7. Komissiya aʼzolari oʻz vakolatlari doirasida: biriktirilgan hududda profilaktika inspektorlari va tezkor xodimlar faoliyatining holatini oʻrganish uchun ishchi guruhlar tuzadilar; tahlil qilinayotgan davrda biriktirilgan hududda profilaktika inspektorlari va tezkor xodimlar faoliyatining joriy koʻrsatkichlari toʻgʻrisidagi axborotni yigʻish, umumlashtirish va tahlil qilishni taʼminlaydilar; joylarga borgan holda tahlil qilinayotgan chorak mobaynida erishilgan aniq natijalarni koʻrsatgan holda, biriktirilgan hududda profilaktika inspektorlari va tezkor xodimlar faoliyati toʻgʻrisidagi hisobotlarni eshitadilar; chorak yakunlari boʻyicha biriktirilgan hududda profilaktika inspektorlari va tezkor xodimlar faoliyatining samaradorligini baholaydilar va ularning ishini yaxshilash choralarini qoʻllaydilar. 8. Ichki ishlar organlarining profilaktika inspektorlari va tezkor xodimlariga nisbatan bir martalik pul ushlanishi va mukofotlash tarzidagi iqtisodiy taʼsir choralarini qoʻllash ushbu Nizomning 1-ilovasidagi sxema boʻyicha amalga oshiriladi. 9. Ichki ishlar organlarining profilaktika inspektorlari va tezkor xodimlaridan bir martalik pul ushlanishi ushbu Nizomning 2-ilovasida nazarda tutilgan mezonlardan kelib chiqqan holda qoʻllaniladi. Tegishli profilaktika inspektori va tezkor xodimi avval intizomiy jazoga tortilganligiga asoslanib bir martalik pul ushlanishini qoʻllashga yoʻl qoʻyilmaydi. 10. Profilaktika inspektorlari va tezkor xodimlarga bir martalik pul mukofotini toʻlash ushbu Nizomning 3-ilovasida nazarda tutilgan mezonlardan kelib chiqqan holda amalga oshiriladi. 11. Profilaktika inspektorlari va tezkor xodimlarga nisbatan ushbu Nizomga muvofiq biriktirilgan hududda profilaktika inspektorlari va tezkor xodimlar faoliyatining samaradorligini baholash quyidagi holatlarda amalga oshirilmaydi: profilaktika inspektori va tezkor xodim tegishli hududga vaqtincha biriktirilganda yoki ular tomonidan majburiyatlari vaqtincha bajarilganda; profilaktika inspektori va tezkor xodimni tegishli hududga biriktirish davrining davomiyligi hisobot choragi muddatidan oshmaganda; tegishli hududga Oʻzbekiston Respublikasi Ichki ishlar vazirligining taʼlim muassasalarini bitirishi bilan ichki ishlar organiga xizmatga qabul qilingan profilaktika inspektori va tezkor xodim biriktirilganda — faoliyatni murabbiylar rahbarligida amalga oshirish davrida. 12. Agar bir hududga ikki va undan ortiq profilaktika inspektorlari va tezkor xodimlar biriktirilsa, ularning faoliyatini baholash va bir martalik pul ushlanishi yoki mukofotlash ularning har biriga nisbatan teng darajada qoʻllanadi. Profilaktika inspektorlari yoki tezkor xodimlardan biri faoliyatini murabbiy rahbarligida amalga oshirayotgan holatlar bundan mustasno. 13. Biriktirilgan hududda profilaktika inspektorlari va tezkor xodimlar faoliyatini baholash dastlab bir martalik pul ushlanishini qoʻllash mezonlari boʻyicha amalga oshiriladi. Agar profilaktika inspektorlari va tezkor xodimlar faoliyatida bir martalik pul ushlanishini qoʻllash mezonlariga mos keladigan koʻrsatkichlar boʻlmasa, bunday holatda baho berish komissiya tomonidan bir martalik pul mukofotini qoʻllash mezonlari boʻyicha amalga oshiriladi. Profilaktika inspektorlari va tezkor xodimlar faoliyatida baholashning ikkita mezoniga mos keladigan koʻrsatkichlar boʻlmasa, ularga nisbatan bir martalik pul ushlanishi va mukofotlash qoʻllanmaydi. 14. Komissiyaning har chorakda baholash yakunlari boʻyicha bir martalik pul ushlanishi va mukofotlarni qoʻllash uchun asos boʻlib hisoblanadigan xulosalar tayyorlanadi. 15. Bir martalik pul ushlanishi va mukofotlash miqdorlari asoslangan boʻlishi va baholash mezonlariga toʻgʻri kelishi kerak. 16. Profilaktika inspektori yoki tezkor xodimga nisbatan ketma-ket toʻrtta chorakda pul ushlanishi qoʻllanilgan holatlarda uning faoliyati komissiya va ichki ishlar organining intizomiy kengashida muhokama qilinadi. 17. Qoraqalpogʻiston Respublikasi ichki ishlar vaziri, Toshkent shahar va Toshkent viloyati ichki ishlar bosh boshqarmalari hamda viloyatlar ichki ishlar boshqarmalari boshliqlarining bir martalik pul ushlanishlarini va mukofotlarni qoʻllash toʻgʻrisidagi buyruqlari komissiyalar xulosalari asosida hisobot choragidan keyingi oyning 30-kunidan kech boʻlmagan muddatda qabul qilinadi. 18. Profilaktika inspektorlari va tezkor xodimlarga bir martalik pul mukofotlarini toʻlash bilan bogʻliq xarajatlar Oʻzbekiston Respublikasi Ichki ishlar vazirligining budjet va budjetdan tashqari mablagʻlari hisobidan pul taʼminoti jamgʻarmasi doirasida amalga oshiriladi. profilaktika inspektorlari va tezkor xodimlardan bir martalik ushlanadigan pul mablagʻlari moliya yili yakunigacha Oʻzbekiston Respublikasi Ichki ishlar vazirligi ixtiyorida qoldiriladi va pul taʼminoti toʻlovlari uchun sarflanadi. 19. Profilaktika inspektorlari va tezkor xodimlarga nisbatan bir martalik pul ushlanishi va mukofot tarzidagi iqtisodiy taʼsir choralarining obyektiv va toʻgʻri qoʻllanishi uchun Qoraqalpogʻiston Respublikasi ichki ishlar vaziri, Toshkent shahar va Toshkent viloyati ichki ishlar bosh boshqarmalari hamda viloyatlar ichki ishlar boshqarmalari boshliqlari javob beradilar. 20. Pul mablagʻlaridan maqsadli va samarali foydalanilishi yuzasidan nazorat Oʻzbekiston Respublikasi Ichki ishlar vazirligi tomonidan, qonunchilikda belgilangan tartibda amalga oshiriladi. 21. Mazkur Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. T/r Faoliyatni baholash mezonlari Koʻrsatkichlar Lavozim maoshiga nisbatan pul ushlanishi miqdorlari (foizda) Profilaktika inspektorlari 1. Biriktirilgan hududda chorak davomida Oʻzbekiston Respublikasi Jinoyat kodeksining 97-moddasida nazarda tutilgan jinoyat sodir etilgan. 1 ta jinoyat 10 % 2 ta jinoyat 20 % 3 ta va undan ortiq jinoyat 30 % 2. Biriktirilgan hududda chorak davomida Oʻzbekiston Respublikasi Jinoyat kodeksining 104-moddasi ikkinchi va uchinchi qismlarida nazarda tutilgan jinoyat sodir etilgan. 1 ta jinoyat 10 % 2 ta jinoyat 15 % 3 ta va undan ortiq jinoyat 20 % 3. Biriktirilgan hududda chorak davomida Oʻzbekiston Respublikasi Jinoyat kodeksining 118-119-moddalarida nazarda tutilgan jinoyatlardan biri sodir etilgan. 1 ta jinoyat 10 % 2 ta jinoyat 15 % 3 ta va undan ortiq jinoyat 20 % 4. Biriktirilgan hududda chorak davomida Oʻzbekiston Respublikasi Jinoyat kodeksining 127-moddasi uchinchi qismida nazarda tutilgan jinoyat sodir etilgan. 1 ta jinoyat 5 % 2 ta jinoyat 10 % 3 ta va undan ortiq jinoyat 15 % 5. Biriktirilgan hududda chorak davomida Oʻzbekiston Respublikasi Jinoyat kodeksining 164-moddasida nazarda tutilgan jinoyat sodir etilgan. 1 ta jinoyat 5 % 2 ta jinoyat 15 % 3 ta va undan ortiq jinoyat 25 % 6. Biriktirilgan hududda chorak davomida Oʻzbekiston Respublikasi Jinoyat kodeksining 166-moddasi uchinchi va toʻrtinchi qismlarida nazarda tutilgan jinoyat sodir etilgan. 1 ta jinoyat 5 % 2 ta jinoyat 15 % 3 ta va undan ortiq jinoyat 25 % 7. Biriktirilgan hududda chorak davomida Oʻzbekiston Respublikasi Jinoyat kodeksining 169-moddasi uchinchi va toʻrtinchi qismlarida nazarda tutilgan jinoyat sodir etilgan. 2 ta jinoyat 5 % 3 ta jinoyat 10 % 4 ta va undan ortiq jinoyat 15 % 8. Biriktirilgan hududda chorak davomida yashovchi shaxs tomonidan Oʻzbekiston Respublikasi Jinoyat kodeksining 155, 2441, 2442, 2443-moddalarida nazarda tutilgan jinoyatlardan biri sodir etilgan. 1 ta jinoyat 20 % 2 ta va undan ortiq jinoyat 30 % 9. Biriktirilgan hududda chorak davomida yashovchi voyaga yetmagan shaxs tomonidan ogʻir yoki oʻta ogʻir jinoyat sodir etilgan. 1 ta jinoyat 10 % 2 ta jinoyat 15 % 3 ta va undan ortiq jinoyat 20 % 10. Chorak davomida ichki ishlar organida profilaktika hisobida turgan va biriktirilgan hududda yashayotgan shaxslar tomonidan jinoyat sodir etilgan. 1 tadan 2 tagacha jinoyat 5 % 3 tadan 4 tagacha jinoyat 10 % 5ta va undan ortiq jinoyat 15 % 11. Jismoniy va yuridik shaxslardan profilaktika inspektorlarining harakatlari (harakatsizligi) yuzasidan kelib tushgan tasdiqlangan shikoyatlarning mavjudligi. 1 dan 2 tagacha 5 % 3 va undan ortiq 10 % 12. Profilaktika inspektorlarining har oylik hisobotlari yakunlari boʻyicha fuqarolarning oʻzini oʻzi boshqarish organlaridan olingan salbiy fikrlar. bir oy ichida 10 % 2 oy ichida 15 % 3 oy ichida 20 % Tezkor xodimlar 13. Oʻzbekiston Respublikasi Jinoyat kodeksining 97-moddasida nazarda tutilgan, biriktirilgan hududda sodir etilgan (chorak davomida) jinoyat 30 kalendar kun davomida ochilmagan. 1 ta jinoyat 15 % 2 ta jinoyat 20 % 3 ta va undan ortiq jinoyat 30 % 14. Oʻzbekiston Respublikasi Jinoyat kodeksining 104-moddasi ikkinchi va uchinchi qismlarida nazarda tutilgan, biriktirilgan hududda sodir etilgan (chorak davomida) jinoyat 30 kalendar kun davomida ochilmagan. 1 ta jinoyat 15 % 2 ta jinoyat 20 % 3 ta va undan ortiq jinoyat 30 % 15. Oʻzbekiston Respublikasi Jinoyat kodeksining 118-119-moddalari ikkinchi, uchinchi va toʻrtinchi qismlarida nazarda tutilgan, biriktirilgan hududda sodir etilgan (chorak davomida) jinoyat 30 kalendar kun davomida ochilmagan. 1 ta jinoyat 15 % 2 ta jinoyat 20 % 3 ta va undan ortiq jinoyat 25 % 16. Oʻzbekiston Respublikasi Jinoyat kodeksining 164-moddasida nazarda tutilgan, biriktirilgan hududda sodir etilgan (chorak davomida) jinoyat 30 kalendar kun davomida ochilmagan. 1 ta jinoyat 15 % 2 ta jinoyat 20 % 3 ta va undan ortiq jinoyat 25 % 17. Oʻzbekiston Respublikasi Jinoyat kodeksining 166-moddasi uchinchi va toʻrtinchi qismlarida nazarda tutilgan, biriktirilgan hududda sodir etilgan (chorak davomida) jinoyat 30 kalendar kun davomida ochilmagan. 1 ta jinoyat 15 % 2 ta jinoyat 20 % 3 ta va undan ortiq jinoyat 25 % 18. Oʻzbekiston Respublikasi Jinoyat kodeksining 169-moddasi uchinchi va toʻrtinchi qismlarida nazarda tutilgan, biriktirilgan hududda sodir etilgan (chorak davomida) jinoyat 30 kalendar kun davomida ochilmagan. 2 ta jinoyat 15 % 3 ta jinoyat 20 % 4 ta va undan ortiq jinoyat 25 % T/r Faoliyatni baholash mezonlari Lavozim maoshiga nisbatan pul mukofoti miqdorlari (foizda) Profilaktika inspektorlari 1. Biriktirilgan hududda chorak davomida Oʻzbekiston Respublikasi Jinoyat kodeksining 97, 104-105, 118-119, 127-moddalarida nazarda tutilgan jinoyatlar sodir etilmagan. 15 % 2. Chorak davomida biriktirilgan hududda Oʻzbekiston Respublikasi Jinoyat kodeksining 164, 166 va 169-moddalarida nazarda tutilgan jinoyatlar sodir etilmagan. 10 % 3. Biriktirilgan hududda chorak davomida ichki ishlar organlarining profilaktik hisobida turgan va biriktirilgan hududda yashaydigan shaxslar tomonidan jinoyatlar sodir etilmagan. 10 % 4. Biriktirilgan hududda chorak davomida yashaydigan voyaga yetmagan shaxslar tomonidan jinoyatlar sodir etilmagan. 5 % 5. Chorak davomida (profilaktika inspektorining tashabbusi bilan) Oʻzbekiston Respublikasi Jinoyat kodeksining 130, 1301, 131, 224, 226, 248, 2501, 270 — 274, 276-moddalarida nazarda tutilgan jinoyatlar sodir etilmagan. 5 % — har bir aniqlangan jinoyat uchun 6. Biriktirilgan hududda chorak davomida (profilaktika inspektorining tashabbusi bilan) Oʻzbekiston Respublikasi Jinoyat kodeksining 155, 2441, 2442, 2443-moddalarida nazarda tutilgan jinoyatlar sodir etilmagan. 15 % — har bir aniqlangan jinoyat uchun 7. Biriktirilgan hududda chorak davomida ogʻir yoki oʻta ogʻir jinoyat sodir etganligi uchun qidiruvda boʻlgan shaxsning turar joyi (profilaktika inspektorining tashabbusi bilan) aniqlangan. 10 % — har bir ushlangan shaxs uchun 8. Chorak davomida profilaktika inspektorlarining harakatlari (harakatsizligi) yuzasidan jismoniy va yuridik shaxslardan shikoyatlar kelib tushmagan. 5 % Tezkor xodimlar 9. Biriktirilgan hududda chorak davomida sodir etilgan Oʻzbekiston Respublikasi Jinoyat kodeksining 97, 104 va 118-moddalarida nazarda tutilgan barcha jinoyatlar ochilgan. 15 % 10. Biriktirilgan hududda chorak davomida sodir etilgan Oʻzbekiston Respublikasi Jinoyat kodeksining 164-moddasida, 166 va 169-moddalarining ikkinchi va uchinchi qismlarida nazarda tutilgan barcha jinoyatlar ochilgan. 10 % 11. Biriktirilgan hududda chorak davomida Oʻzbekiston Respublikasi Jinoyat kodeksining 270 — 274, 276-moddalarida nazarda tutilgan 2 va undan ortiq jinoyatlar (tezkor xodimning tashabbusi bilan) aniqlangan. 10 % — har bir aniqlangan ikkita jinoyat uchun 12. Biriktirilgan hududda chorak davomida Oʻzbekiston Respublikasi Jinoyat kodeksining 248-moddasida nazarda tutilgan jinoyat (tezkor xodimning tashabbusi bilan) aniqlangan. 10 % — har bir aniqlangan jinoyat uchun 13. Biriktirilgan hududda chorak davomida Oʻzbekiston Respublikasi Jinoyat kodeksining 155, 2441, 2442, 2443-moddalarida nazarda tutilgan jinoyatlardan biri (tezkor xodimning tashabbusi bilan) aniqlangan. 15 % — har bir aniqlangan jinoyat uchun 14. Biriktirilgan hududda chorak davomida ogʻir yoki oʻta ogʻir jinoyat sodir etganligi uchun qidiruvda boʻlgan shaxs (tezkor xodimning tashabbusi bilan) aniqlangan va ushlangan. 10 % — har bir ushlangan shaxs uchun